钦定古今图书集成/明伦汇编/宫闱典/第010卷 > 《杭州谢上表》前人
## 钦定古今图书集成/明伦汇编/宫闱典/第010卷 > 《杭州谢上表》前人

臣轼言：“伏奉制书，除臣龙图阁学士知杭州，臣已于
今月三日到任上讫者。”入奉禁严，出膺方面。皆人臣
之殊选，在儒者以尤荣。臣轼诚惶诚恐，顿首顿首。伏
念臣受宠逾涯，积忧成疾。既思退就于安养，又欲少
逃于满盈。仰荷至仁，曲从微愿。江山故国，所至如归。
父老遗民，与臣相问。知朝廷辍近侍为太守，盖圣主
“视天下如一家。鞭扑未施，争讼几绝。臣之厚幸，岂易
名言。”此盖伏遇太皇太后陛下，天地之仁，贤愚兼取；
日月之照，邪正自分。每包函其蠢迂，欲保全其终始。
兄弟孤立，尝亲奉于德音。死生不移，更誓坚于晚节。